OpenLLM-France/wikimedia huggingface dataset:
# Eleccions legislatives macedònies de 1994

Les eleccions legislatives macedònies de 1994 se celebraren a dues voltes el 16 i el 30 d'octubre del 1994 per a renovar els 120 membres de l'Assemblea de la República de Macedònia. La VMRO–DPMNE va boicotejar les eleccions. El vencedor fou la coalició Aliança per Macedònia i el seu cap Branko Tsrvènkovski fou nomenat primer ministre de Macedònia.

## Resultats

Resultat de les eleccions d'5 de juliol de 1994 per a l'Assemblea de la República de Macedònia
| Partits i coalicions | Partits i coalicions | Vots | % | Escons |
| Aliança per Macedònia | Unió Socialdemòcrata de Macedònia | | 30,8 | 60 |
| Aliança per Macedònia | Partit Liberal Democràtic | | 30,8 | 29 |
| Aliança per Macedònia | Partit Socialista de Macedònia | | 30,8 | 9 |
| VMRO–DPMNE | VMRO–DPMNE | | 17,9 | - |
| Partit per la Prosperitat Democràtica | Partit per la Prosperitat Democràtica | | 8,3 | 10 |
| Partit Nacional Democràtic | Partit Nacional Democràtic | | 2,8 | 4 |
| Partit Democràtic dels Turcs | Partit Democràtic dels Turcs | | | 1 |
| Partit per la Total Emancipació dels Roma a Macedònia | Partit per la Total Emancipació dels Roma a Macedònia | | | 1 |
| Partit Democràtic de Macedònia | Partit Democràtic de Macedònia | | | 1 |
| Partit Socialdemòcrata de Macedònia | Partit Socialdemòcrata de Macedònia | | | 1 |
| Independents | Independents | | | 7 |
| Total | | 1.051. 665 (1a volta) 707.210 (2a volta) | 100% | 120 |

## Enllaços externs

* Resultats de les eleccions a Macedònia
# Eleccions legislatives luxemburgueses de 2004

Les eleccions legislatives luxemburgueses de 2004 se celebraren el 13 de juny de 2004 a Luxemburg, per a renovar els 60 membres de la Cambra de Diputats. Va vèncer novament el Partit Popular Social Cristià del primer ministre Jean-Claude Juncker, qui ha estat renovat en el càrrec que ocupa des de 1995.

## Resultats

← Eleccions legislatives luxemburgueses, 2004 → :
| Partit | Partit | % | Diferència | Escons | Diferència |
| | Partit Popular Social Cristià (CSV) | 36.1 | +6.0 | 24 | +5 |
| | Partit Socialista dels Treballadors (LSAP) | 23.4 | +1.1 | 14 | +1 |
| | Partit Democràtic (DP) | 16.1 | –6.3 | 10 | –5 |
| | Els Verds | 11.6 | +2.5 | 7 | +2 |
| | Partit Reformista d'Alternativa Democràtica (ADR) | 9.9 | –1.4 | 5 | –2 |
| | L'Esquerra | 1.9 | –1.4 | 0 | –1 |
| | Partit Comunista de Luxemburg (KPL) | 0.9 | — | 0 | — |
| | Partit Lliure de Luxemburg (FPL) | 0.1 | — | 0 | — |
| Total | Total | | | 60 | — |
| Font: Centre Informatique de l'État ||||||

## Resultats per circumscripcions

| | CSV | LSAP | DP | Verds | ADR | L'Esquerra | KPL | FPL |
| Centre | 35,5% | 18,8% | 21,3% | 13,6% | 7,9% | 2,0% | 0,9% | 0,0% |
| Est | 38,6% | 16,5% | 19,1% | 12,1% | 12,3% | 1,3% | 0,0% | 0,0% |
| Nord | 36,3% | 20,2% | 15,8% | 10,9% | 14,7% | 1,3% | 0,0% | 0,7% |
| Sud | 35,6% | 32,2% | 9,5% | 10,2% | 8,4% | 2,3% | 1,7% | 0,0% |

## Enllaços externs

* Resultats electorals de Luxemburg de l'arxiu electoral d'Adam Carr
# Eleccions legislatives luxemburgueses de 2009

Les eleccions legislatives luxemburgueses de 2009 se celebraren el 7 de juny de 2009 a Luxemburg, per a renovar els 60 membres de la Cambra de Diputats. Va vèncer novament el Partit Popular Social Cristià del primer ministre Jean-Claude Juncker, qui ha estat renovat en el càrrec que ocupa ininterrompudament des de 1995.

## Resultats

← Eleccions legislatives luxemburgueses, 2009 → :
| Partit | Partit | % | Diferència | Escons | Diferència |
| | Partit Popular Social Cristià (CSV) | 38.0 | +1.9 | 26 | +2 |
| | Partit Socialista dels Treballadors (LSAP) | 21.6 | −1.8 | 13 | −1 |
| | Partit Democràtic (DP) | 15.0 | −1.1 | 9 | −1 |
| | Els Verds | 11.7 | +0.1 | 7 | ±0 |
| | Partit Reformista d'Alternativa Democràtica (ADR) | 8.1 | −1.8 | 4 | −1 |
| | L'Esquerra | 3.3 | +1.4 | 1 | +1 |
| | Partit Comunista de Luxemburg (KPL) | 1.5 | +0.6 | 0 | — |
| | Llista dels Ciutadans (BL) | 0.8 | N/A | 0 | N/A |
| Total | Total | | | 60 | — |
| Font: Centre Informatique de l'État ||||||

## Resultats per circumscripcions

| | CSV | LSAP | DP | Verds | ADR | L'Esquerra | KPL | BL |
| Centre | 38,6% | 17,8% | 19,4% | 13,2% | 6,3% | 3,5% | 1,1% | 0,0% |
| Est | 41,5% | 16,2% | 15,4% | 14,2% | 9,5% | 2,3% | 1,0% | 0,0% |
| Nord | 39,6% | 17,4% | 18,2% | 10,8% | 10,3% | 2,0% | 1,0% | 0,8% |
| Sud | 35,6% | 28,2% | 10,1% | 10,2% | 7,9% | 4,1% | 2,2% | 1,7% |

## Enllaços externs

* Resultats electorals de Luxemburg de l'arxiu electoral d'Adam Carr
# Tubman (cràter)

Tubman és un cràter d'impacte en el planeta Venus de 42,9 km de diàmetre. Porta el nom de Harriet Tubman (1820-1913), abolicionista estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Tubman». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Trachycorystes trachycorystes

Trachycorystes trachycorystes és una espècie de peix de la família dels auqueniptèrids i de l'ordre dels siluriformes.

## Morfologia

* Els mascles poden assolir 35 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* ↑ uBio (anglès)
* ↑ Bleeker P., 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. v. 15: i-xxxi + 1-540, Pls. 421-455.
* 1 2 3 FishBase (anglès)
* ↑ Ferraris, C.J. Jr., 2003. Auchenipteridae (Driftwood catfishes). p. 470-482. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Txerniàievka

Txerniàievka (en rus: Черняевка) és un poble de l'óblast de Tula, a Rússia, segons el cens del 2010 tenia 252 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Txernixov

Txernixov (en rus: Чернышёв) és un poble (un khútor) de la república d'Adiguèsia, a Rússia, que el 2022 tenia 764 habitants. Pertany al districte de Khakurinokhabl.

## Referències

* ↑ «Джерокай аул / Шовгеновский р-н / Республика Адыгея / почтовые индексы». Arxivat de l'original el 2012-11-08. [Consulta: 22 octubre 2009].
# Trinidad Balboa Álvarez

Trinidad Balboa Álvarez (Llorca, 10 de juny de 1789 - Madrid, 25 d'agost de 1853) va ser un militar i polític espanyol, ministre durant el regnat d'Isabel II d'Espanya.

## Biografia

Va ser Cap de Policia en el Trienni liberal, i fou destituït pel rei Ferran VII d'Espanya perquè fiscalitzava les seves sortides. Fou ascendit a general i lluità del bàndol isabel·lí durant la primera guerra carlina; en 1839 fou comandant general militar de Ciudad Real i hi destacà per la seva crueltat. Després fou Capità General de Ceuta i en 1849 va participar en la conspiració del rei consort Francesc d'Assís d'Espanya, Sor Patrocinio i el pare Fulgencio que va donar el govern a Serafí Maria de Soto i Ab-Ach, en l'anomenat "ministeri llampec" (només va durar un dia), i en el que fou ministre de governació i interí de Comerç i instrucció. Després de la caiguda del govern, el nou cap Ramón María Narváez el va fer deportar a Ceuta.

## Referències

* ↑ «GUERRAS CARLISTAS EN VILLARRUBIA DE LOS OJOS». Arxivat de l'original el 2009-04-20. [Consulta: 31 gener 2016].
* ↑ Trinidad Balboa a xtec.es
* ↑ Cambio de Gobierno, dos días de risa general, per Jorge Vilches
# Unió d'imatges

La unió d'imatges o unió de fotos és el procés de combinar múltiples imatges fotogràfiques (amb camps de visió que es superposen en els extrems) per produir una imatge d'alta resolució o panorama segmentat. Comunament es realitza mitjançant l'ús de programes informàtics perquè no es vegin les "costures" d'unió aconseguint superposicions gairebé exactes entre les imatges i exposicions idèntiques. Algunes càmeres digitals poden unir les seves fotos internament. La unió d'imatges s'utilitza àmpliament en el món d'avui en aplicacions com ara:
* La funció d'"estabilització d'imatge" de les videocàmeres que utilitzen l'alineació de la imatge, segons els fotogrames per segon.
* Mosaics d'alta resolució de fotos en mapes digitals i fotos de satèl·lit.
* Imatges mèdiques.
* Imatges múltiples de super-resolució.
* Unió de vídeo.
* Inserció d'objectes.

## Eines d'unió d'imatges

Programes dedicats inclouen Autostitch, SharpStitch, Kolor Autopano, Hugin, Panorama Maker, Ptgui, Panorama Tools, Microsoft Research Image Composite Editor and CleVR Stitcher. Altres paquets de programari de retoc fotogràfic digital com el Photoshop també realitzen unió d'imatges.
La llibreria de programació de codi obert OpenCV és també utilitzada en unió d'imatges per a aplicacions d'ordinador i mòbil.

## Vegeu també

* Panografia
* Fotografia panoràmica

## Referències

* ↑ Resultat de la consulta de 2015-05-11 (la 9757) a TermCat
* ↑ Ward, Greg (2006). "Hiding seams in high dynamic range panoramas" a ACM International Conference Proceeding Series. Proceedings of the 3rd symposium on Applied perception in graphics and visualization 153, ACM. DOI:10.1145/1140491.1140527
# Triomf de Dionís

El Triomf de Dionís és un fresc provinent de la de Vil·la de Carmiano, trobat durant les excavacions arqueològiques de l'antiga ciutat d'Estàbia (l'actual Castellammare di Stabia) i conservat a l'Antiquarium stabiano.

## Història i descripció

Realitzat durant la primera meitat del segle i, durant l'època Flàvia, el fresc cobria la paret sud i l'angle sud-oest del triclini de la Villa de Carmiano. Trobat encara intacte durant l'exploració durant la dècada del 1960 per Libero D'Orsi, es va separar de la seva ubicació original i es va mantenir dins de l'Antiquarium stabiano per preservar-ne la integritat.
El fresc, el principal de la sala i que també inspira els altres dos presents, a saber, Neptú i Amimone i Bacus i Ceres, està dividit en tres parts. A la zona central hi ha la representació principal, malauradament molt malmesa i de la qual roman la capa morada de Dionís i part del quitó blau d'Ariadna; l'escena es completa amb un carro tirat per dos toros precedit per un sàtir que toca una doble flauta i per un petit cavall negre i diverses figures humanes. El panell esquerre i el panell de la cantonada dreta són de color vermell pompeià, del mateix color que el central i tenen, al mig, dues figures femenines voladores, que estan tancades en un gran marc floral. El sòcol és de color groc i també està dividit, com la part superior, en tres zones: a la central hi ha un paisatge lacustre molt enrunat, mentre que a les laterals, dos monstres marins estan inserits en un marc marró.

## Referències

* 1 2 3 4 5 VV.AA.. In Stabiano - Cultura e archeologia da Stabiae (en italià). Castellammare di Stabia: Longobardi Editore, 2006.

## Vegeu també

* Excavacions arqueològiques d'Estàbia

## Enllaços externs

* «Pàgina web oficial de la comuna de Castellammare di Stabia» (en italià).
# Unió per la Democràcia i la Solidaritat Nacional

La Unió per la Democràcia i la Solidaritat Nacional (Francès: Union pour la Démocratie et la Solidarité Nationale) és un partit polític opositor de Benín, part de l'Aliança Estel·lar. A les últimes eleccions legislatives, 30 de març del 2003, l'Aliança Estel·lar va guanyar 3 dels 83 escons.
# Unió per la Democràcia

Unió per la Democràcia (francès Union pour la Démocratie, UPLD, tahitià Tapura Amui No Te Faatereraa Manahune) és una coalició política de la Polinèsia Francesa creada de cara a les eleccions legislatives de Polinèsia Francesa de 2004 que reagrupa els independentistes, adversaris de la Plateforme autonomiste, principalment el Tavini Huiraatira. L'UPLD és dirigida per Oscar Temaru.
Està formar pels següents partits :
* Tavini huiraatira ;
* Ai’a Api ;
* Here ai’a ;
* Heira - els verds polinesis ;
* Fetia Api ;
* No oe e te nunaa de Nicole Bouteau.
Aquests dos darrers partits són propers al Moviment Demòcrata, i donen suport als seus candidats a les eleccions legislatives franceses.
A les eleccions de 2004 va obtenir 28 escona a l'Assemblea de la Polinèsia Francesa. A les eleccions legislatives de Polinèsia Francesa de 2008 va obtenir 20 escons, amb els quals va formar el grup parlamentari Unió pel Desenvolupament, l'Estabilitat i la Pau el febrer de 2008.
L'UPLD és representada a París per Richard Tuheiava, qui fou escollit senador el 21 de setembre de 2008 al costat de Gaston Flosse.

## Enllaços externs

* Power switching and renewal in French Polynesian politics Arxivat 2011-04-02 a Wayback Machine. per Bruno Saura
# English Bazar

English Bazar, coneguda generalment com a Malda, mentre la ciutat de Malda és anomenada Vella Malda (Old Malda), és una ciutat i muniicipalitat de Bengala Occidental, capital del districte de Malda a 25° 00′ N, 88° 09′ E﻿ / ﻿25.00°N,88.15°E﻿ / 25.00; 88.15 prop de Old Malda a la riba occidental del Mahananda i entre les antigues capitals de Gaur i Pandua. Al cens del 2001 figura amb 161.448 habitants.
La factoria britànica es va fundar el 1876 i fou coneguda com a Engelzavad però anomenada aviat com English Bazar. El 1813 fou establerta com a capital d'un magistrat adjunt del districte de Rajshahi; un subcol·lector fou nomenat el 1832 separant la recaptació que entre 1813 i 1832 havia estat conjunta amb Rajshahi, i el 1859 es va nomenar el primer col·lector regular; el districte va quedar plenament organitzat el 1875, però mai va portar el nom de la capital sinó el de districte de Malda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Lloc oficial del districte
# Ellaville

Ellaville és una població dels Estats Units a l'estat de Geòrgia. Segons el cens del 2000 tenia 1.609 habitants.

## Demografia

Segons el cens del 2000, Ellaville tenia 1.609 habitants, 621 habitatges, i 416 famílies. La densitat de població era de 195,4 habitants/km².
Dels 621 habitatges en un 35,9% hi vivien nens de menys de 18 anys, en un 40,4% hi vivien parelles casades, en un 22,7% dones solteres, i en un 32,9% no eren unitats familiars. En el 30,8% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,5% tenia menys de 18 anys, un 8,3% entre 18 i 24, un 25,8% entre 25 i 44, un 22,2% de 45 a 60 i un 12,2% 65 anys o més.
L'edat mediana era de 33 anys. Per cada 100 dones de 18 o més anys hi havia 77,5 homes.
La renda mediana per habitatge era de 25.724 $ i la renda mediana per família de 33.409 $. Els homes tenien una renda mediana de 29.500 $ mentre que les dones 21.615 $. La renda per capita de la població era de 13.320 $. Entorn del 22,2% de les famílies i el 26,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellaville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Ellaville». American Fact Finder. Oficina del Cens dels Estats Units, 12-01-2010.
# Tu scendi dalle stelle

«Tu scendi dalle stelle» (en català «Tu baixes dels estels») és una nadala italiana composta per Alfons Maria de Liguori l'any 1754 a Nola.

## Lletra

Tu scendi dalle stelle, o Re del cielo, e vieni in una grotta al freddo e al gelo. (2 v.)
O Bambino mio divino, io ti vedo qui a tremar; o Dio beato! Ah, quanto ti costò l'avermi amato! (2 v.)
A te che sei del mondo il Creatore, mancano panni e fuoco, o mio Signore. (2 v.)
Caro eletto pargoletto, quanto questa povertà più m'innamora, Giacché ti fece amor povero ancora.
Traducció al català:
Baixes dels estels oh Rei del Cel, i véns a una cova al fred i al gel.
Oh Noiet meu diví, jo et veig aquí tremolar; Oh Déu sant! ah, com et va costar haver-me estimat!
A tu que ets del món el Creador manquen vestit i foc, oh Senyor meu!
Estimat nen, escollit, aquesta mateixa pobresa més m'enamora; car l'amor et va fer encara més pobre.

## Referències

* ↑ Cfr. S. Brugnano, Le canzoncine spirituali di S. Alfonso, Materdomini (AV) 1982, pp. 11-14
# Turdina becuda de Sumatra

La turdina becuda de Sumatra (Napothera albostriata) és un ocell de la família dels pel·lorneids (Pellorneidae).

## Hàbitat i distribució

Viu a la vegetació secundària, matolls i bosc de l'oest de Sumatra.

## Referències

* ↑ «Turdina becuda de Sumatra». Cercaterm. TERMCAT, Centre de Terminologia. Rev. 20/12/2021(català)
# Stefano Baldini

Stefano Baldini (Castelnovo di Sotto, Emilia-Romagna, Itàlia, 25 de maig de 1971) és un atleta italià, especialista en proves de fons. Va ser campió olímpic de marató als Jocs Olímpics d'Atenes 2004.

## Carrera esportiva
### Els inicis

Va començar a córrer des de petit, i al principi de la seva carrera atlètica corria en distàncies de 5.000 i 10.000 metres, encara que mai va obtenir resultats brillants a nivell internacional.
La seva primera participació en uns Jocs Olímpics va ser a Atlanta 1996, on va ser 18è als 10.000m i no va arribar a classificar-se per a la final dels 5.000m. Els seus èxits van arribar a la marató. La primera vegada que va córrer aquesta prova va ser a la marató de Venècia el 1995, finalitzant 6è amb una bona marca de 2h11:01.
El 1997 va aconseguir bons resultats en dues de les maratons més prestigioses del món, classificant-se 2n a la de Londres (2h07:57) i 3r a la de Nova York (2h09:31).

### Consagració

La seva primera victòria va arribar el 29 de març de 1998 a la marató de Roma (2h09:33). L'estiu d'aquell mateix any es va proclamar campió d'Europa d'aquesta prova a Budapest, Hongria. Va participar en els Jocs Olímpics de Sidney 2000, però va haver de retirar-se per problemes físics. El 2001 va guanyar la medalla de bronze als mundials d'Edmonton, Canadà, i tres mesos després va vèncer a la marató de Madrid.
El 2003 va repetir la seva actuació dels mundials del 2001, guanyant la medalla de bronze als mundials de París 2003. La seva victòria més important arribaria el 29 d'agosto del 2004 als Jocs Olímpics d'Atenes. La prova va estar marcada per l'espectacular fuga del brasiler Vanderlei de Lima, que va dominar la prova durant gran part del recorregut i que va ser agredit per un espectador pertorbat quan anava líder a pocs quilòmetres del final. Quan es va produir l'agressió, Baldini s'estava apropant molt ràpidament a de Lima i és quasi segur que sense l'agressió hauria caçat al brasiler. Finalment Stefano Baldini va creuar la meta, situada a l'Estadi Panathinaikos en primer lloc, amb un temps de 2h10:54. Baldini es convertia així en el segon italià que guanyava la marató olímpica.

### Darrers anys

El seu últim èxit important va arribar amb la seva victòria als Campionats d'Europa de Göteborg 2006, que és el seu segon títol europeu. La seva millor marca a la marató és de 2h07:22 i la va aconseguir el 23 de març del 2006 a la marató de Londres, malgrat que només va ser 5è en aquella prova. Als Jocs de Beijing tan sols va poder ser 12è.

## Enllaços externs

* (anglès) www.iaaf.org - Stefano Baldini
# L'Espartinar

L'Espartinar és una zona humida del terme municipal de Castelló d'Empúries, que es localitza a la línia litoral situada enfront dels estanys de la Serpa, la Fonda i la Massona. Presenta diversos estanys menors, sense nom, molt canviants per la dinàmica litoral. Ocupa una superfície de 47,29 Ha.
La vegetació està formada per dunes, comunitats de rereduna i platges, salicorniars, jonqueres de Juncus maritimus, de sòls poc salins i llargament inundats, i herbassars junciformes de Spartina versicolor de vores d'estanys.
En aquest espai són presents els hàbitats d'interès comunitari 1410 Prats i jonqueres halòfils mediterranis (Juncetalia maritimi),1420 Matollars halòfils mediterranis i termoatlàntics (Sarcocornetea fruticosae), 2110 Dunes movents embrionàries i 1320 Espartinars.
Pel que fa a la fauna, l'espai és d'interès sobretot per a l'avifauna. La platja és dormidor de diverses espècies (com el becut, Numenius arquata, etc.) i zona de reproducció d'espècies com el corriol camanegre (Charadrius alexandrinus).
La forta pressió turística durant els mesos d'estiu és un dels principals factors que amenacen l'espai, tot i que la titularitat pública i la gestió com a Reserva Natural Integral han permès recuperar els hàbitats propis de la zona. Actualment (2008) es regula l'accés de vianants a la platja els mesos d'interès per a la reproducció del corriol camanegre (Charadrius alexandrinus). A més, s'ha creat un observatori i mirador elevat al límit de la platja amb el càmping adjacent, punt de màxima pressió humana i entrada a l'espai. L'Espartinar es troba dins el Parc Natural dels Aiguamolls de l'Empordà i està protegit també com a Espai d'Interès Natural "Aiguamolls de l'Alt Empordà" i com a espai de la Xarxa Natura 2000 ES0000019 "Aiguamolls de l'Alt Empordà". Es troba també dins la Reserva Natural Integral II dels Aiguamolls de l'Empordà, "Les Llaunes".

## Referències

* ↑ «L'Espartinar». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 14 juliol 2014].
# La Roca de Montpol

La Roca de Montpol és una muntanya de 1.007 metres que es troba al municipi de Lladurs, a la comarca catalana del Solsonès.

## Referències

* ↑ «La Roca de Montpol». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya